CELEX: 32015R2010
Language: et
Date: 2015-11-11 00:00:00
Title: Komisjoni määrus (EL) 2015/2010, 11. november 2015, millega muudetakse määrust (EÜ) nr 1708/2005, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad ühtlustatud tarbijahindade harmoneeritud indeksi ühise vaatlusperioodi suhtes (EMPs kohaldatav tekst)

12.11.2015   
            
            
               ET
            
            
               Euroopa Liidu Teataja
            
            
               L 295/1
            
         KOMISJONI MÄÄRUS (EL) 2015/2010,
   11. november 2015,
   millega muudetakse määrust (EÜ) nr 1708/2005, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad ühtlustatud tarbijahindade harmoneeritud indeksi ühise vaatlusperioodi suhtes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. oktoobri 1995. aasta määrust (EÜ) nr 2494/95 tarbijahindade harmoneeritud indeksite kohta, (1) eriti selle artikli 4 kolmandat lõiku ja artikli 5 lõiget 3,
   võttes arvesse Euroopa Keskpanga arvamust (2)
   
   ning arvestades järgmist:
   
               (1)
            
            
               Määrusega (EÜ) nr 2494/95 on kehtestatud tarbijahindade harmoneeritud indeksite („THHI”) koostamiseks vajalikud statistilised alused.
            
         
               (2)
            
            
               Määrusega (EÜ) nr 1708/2005 (3) on kehtestatud üldeeskirjad THHI indeksi vaatlusperioodi kindlaksmääramiseks ning selleks on määratud 2005 = 100.
            
         
               (3)
            
            
               Muudatused THHI alagruppide indeksite klassifitseerimises ning pärast 2005 = 100 kehtestamist THHIga seotud alagruppide indeksite kooskõlla viimine on tinginud vajaduse muuta indeksi vaatlusperioodi. THHI võrreldavuse ja asjakohasuse tagamiseks tuleks seetõttu kehtestada indeksi vaatlusperioodiks 2015 = 100.
            
         
               (4)
            
            
               Määruse (EÜ) nr 2494/95 artikli 13 kohaselt on käesoleva määruse vastuvõtmisel võetud arvesse kulutasuvust.
            
         
               (5)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1708/2005 artikkel 3 asendatakse järgmisega:
   
      „Artikkel 3
      Indeksi vaatlusperiood
      1.   THHI ühine indeksi vaatlusperiood on 2015 = 100. Uut indeksi vaatlusperiood kasutatakse kõigi THHI indeksite ja alagruppide indeksite täielike aegridade puhul alates 2016. aasta jaanuari THHI avaldamisest.
      2.   Mis tahes täiendavad THHIsse integreeritavad alagruppide indeksid ühendatakse konkreetse aasta detsembris 100 indeksipunkti tasemel ja neid kasutatakse alates järgneva aasta jaanuarist k.a.”
   
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 257, 27.10.1995, lk 1.
   
      (2)  1. juuni 2015. aasta arvamus (ELT C 209, 25.6.2015, lk 3).
   
      (3)  Komisjoni määrus (EÜ) nr 1708/2005, 19. oktoober 2005, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad ühtlustatud tarbijahindade harmoneeritud indeksi ühise vaatlusperioodi suhtes ja muudetakse määrust (EÜ) nr 2214/96 (ELT L 274, 20.10.2005, lk 9).